রাজকাপুরের জন্মশতবর্ষ: মহানায়িকার সঙ্গে কাজ করা হয়নি

মহান বলিউড অভিনেতা-পরিচালক রাজ কাপুরের(Raj Kapoor) জন্মশতবর্ষ উপলক্ষে আজ সোমবার সন্ধ্যেবেলা নন্দনে ‘পেইন্টেড মেমোরিজ: ক্যালকাটা কানেক্টস রাজ কাপুর'(Painted Memories: Calcutta Connects Raj Kapoor) শীর্ষক একটি তথ্যচিত্র প্রদর্শিত হবে। তথ্যচিত্রটি এখনো পর্যন্ত অসম্পূর্ণ। কলকাতা এবং এখানকার ইন্ডাস্ট্রির সঙ্গে রাজ কাপুরের সম্পর্কের কথা তথ্যচিত্রে উঠে আসলেও ভারতের অন্যান্য অংশের শুটিং এখনো অসম্পূর্ণ বলে পরিচালক জানালেন।
প্রসঙ্গত, বলিউডের অন্যতম তৎকালীন কান্ডারি রাজ কাপুরের ডাকে নাকি টলিউডের মহানায়িকা সুচিত্রা সেন সাড়া দিতে পারেননি। সুচিত্রা সেন ১৯৫০ থেকে ১৯৭০ পর্যন্ত প্রবল প্রতাপের সঙ্গে বাংলা ছবিতে কাজ করেছেন। ডাক পড়েছিল বলিউড থেকেও। গুলজার(Gulzar) পরিচালিত আঁধি(Aandhi) ছবিতে সঞ্জীব(Sanjeev Kumar) কুমারের সঙ্গে তার কাজ আজও দর্শকদের হৃদয় জয় করে রেখেছে। তাহলে রাজ কাপুরের ছবিতে ডাক পেয়েও কেন মহানায়িকা কাজ করেননি তা নিয়ে নানান জল্পনা শোনা গিয়েছিল সে সময়।

আরও পড়ুন: মঞ্চে ফসিলসের রূপম ঝড় তুললেন,পাশে দাঁড়িয়ে কুমার শানু!

একটি প্রবল প্রতাপশালী দাপুটে চরিত্রের অফার নিয়ে সুচিত্রা সেনের বাড়ি নাকি পৌঁছে গিয়েছিলেন স্বয়ং রাজ কাপুর।। অবশ্যই সুচিত্রা ছিলেন রাজ কাপুরের সেই ছবির কেন্দ্রীয় চরিত্র। কবি-সাংবাদিক অমিতাভ চৌধুরীর লেখা বইতে এ প্রসঙ্গে লেখা হয়েছিল যে সুচিত্রা সেন ছবির স্ক্রিপ্ট শুনবেন বলেই চেয়ারে বসতে যাচ্ছিলেন। কিন্তু ঠিক সেই সময় রাজ কাপুর নাকি সুচিত্রা সেনের পায়ের কাছে বসে পড়েছিলেন হাতে যখন তার পুষ্পস্তবক। যেটা মহানায়িকার যথেষ্ট অপছন্দের ছিল। কাজেই তিনি এই ছবি না করার সিদ্ধান্ত নিয়েছিলেন। এরপর তিনি আর কোনদিন রাজ কাপুরের সঙ্গে কাজ করেননি। সুসময় রাজ কাপুরের সঙ্গে কাজ করার জন্য বলিউডের নাম যারা অভিনেত্রীরা যখন অনেক আশা নিয়ে বসে থাকতেন সেই সময় এক কথায় টলিউডের মহানায়িকা সুচিত্রা সেন ফিরিয়ে দিয়েছিলেন রাজ কাপুরকে। কেউ কেউ তাকে ‘অহংকারী’ বলে অভিহিত করেছিলেন আবার অনেকে তার সিদ্ধান্তকে সম্মান করেছিলেন। পরবর্তীকালে বলিউডে কাজ করলেও তাকে আর রাজ কাপুরের সঙ্গে দেখা যায়নি। মূলক তো বাংলা ছবিতেই তিনি বেশি সময় দিয়েছিলেন।